Diari Oficial de la Generalitat Valenciana


Sumari del DOGV 7148, del 08-11-2013 (2013/10196)

RESOLUCIÓ de 31 d'octubre de 2013, del conseller d'Hisenda i Administració Pública, per la qual es proveïxen, pel sistema de lliure designació, els llocs de treball anunciats en la Convocatòria número 19/2013.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7148

Data del DOGV
:   08-11-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/10871


Data del document
:   31-10-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * funcionari

RESOLUCIÓ de 31 d'octubre de 2013, del conseller d'Hisenda i Administració Pública, per la qual es proveïxen, pel sistema de lliure designació, els llocs de treball anunciats en la Convocatòria número 19/2013. [2013/10443]  
  
Vista la proposta formulada per l'òrgan tècnic de provisió corresponent a la Convocatòria 19/2013 (DOGV 7072, 22.07.2013) per a la provisió pel procediment de lliure designació, dels llocs de treball número 1597, subdirector/a general de Tresoreria, 25115, subdirector/a general de Gestió de Recursos Humans, i 25095, subdirector/a general de Tributs.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i 27 i següents del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, resolc:  
  
1. Nomenar Amparo Haro Cortés, funcionària de carrera del grup A, amb NRP 45751190G4, com a subdirectora general de Tresoreria, lloc 1597, grup A, complement de destinació nivell 30 i complement específic E050.  
2. Nomenar Rafael Aguilar Agustín, funcionari de carrera del grup A amb NRP 21845740W1, com a subdirector general de Gestió de Recursos Humans, lloc 25710, grup A complement de destinació nivell 30 i complement específic E050.  
3. Nomenar Javier Iranzo Molinero, funcionari de carrera del grup A amb NRP 87847616D4, com a subdirector general de Tributs, lloc 25330, grup A complement de destinació nivell 30 i complement específic E050.  
4. Cessaments i preses de possessió  
El cessament en l'actual lloc de treball es produirà d'ofici el dia en què es publique esta resolució.  
La presa de possessió en la nova destinació es produirà l'endemà del cessament.  
Contra esta resolució, que esgota la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, recurs contenciós administratiu davant del Jutjat del Contenciós Administratiu de València, o davant del jutjat del contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 31 d'octubre de 2013.- El conseller d'Hisenda i Administració Pública: Juan Carlos Moragues Ferrer.